【重磅·文狐之星】王德珍：有诗有酒千般好----那些被文艺女神眷顾的女子（第四十三期）王德珍诗词专辑
作者简介：王德珍，网名魔女。山西诗词学会会员，太原诗词学会理事，晋社副社长，万柏林诗词学会副会长兼秘书长，杏花女子诗社副秘书长。作品散见于《中国诗词》《黄河》《难老泉声》。著有《云梦集》。
雨后登临
一天细雨石苔绿，野径登临意正欣。
顾盼何妨花不语，阴晴总有鸟相闻。
山因雅客多青眼，我自闲心许白云。
忽觉飞来平仄句，端凭好景秀三分。
晋国博物馆感作
鸟尊依旧高昂首，可记春秋草木悲？
霸主时时争社稷，庶民处处叹安危。
坑中车马皆成土，史上王侯只剩碑。
百代千家多少事，到得而今可问谁？
人祖山感怀
寻根今日未辞忙，早识声名遍八方。
委地尘埃飞不到，卧云岁月去何长。
谁裁春色轻轻咏，我对人心细细量。
策杖闲来崖上坐，乾坤任是几茫茫。
闲居
鸟语花香作近邻，楼前小径少埃尘。
清风入室我为主，明月盈床家未贫。
勤读诗书能解惑，厌听阿堵可通神。
养颜何用安期术，醉里开怀不老春。
纪念杜甫
无边风雨裹神州， 剩水残山不尽愁。
飘零意寄杯中酒， 寂寞情同天外鸥。
家国艰难心早碎， 生民磨劫泪长流。
而今广厦如林立， 可慰当年